02014450610030006 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1445 


6 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας και κριτηρίων επιλογής Διευ¬ 
θυντών «ΤΕΕ»του Οργανισμού Τουριστικής Εκπαί¬ 
δευσης και Κατάρτισης. 1 

Ίδρυση Εργαστηρίου στο Τμήμα Ιστορίας και Αρχαιο¬ 
λογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και καθο¬ 
ρισμός του εσωτερικού του κανονισμού. 2 

Τροποποίηση της 1074/22.8.2003 (Φ.Ε.Κ. 1258/Β7 
3.9.2003) υπουργικής απόφασης περί καθορισμού 
αριθμού θέσεων για την Νομαρχιακή Αυτοδιοίκηση 
Κορινθίας, που πληρούνται από άτομα που προ¬ 
στατεύονται από το Ν. 2643/1998 και κατανομή των 


θέσεων αυτών. 3 

Έγκριση υπερωριακής εργασίας υπαλλήλων του 

Υπουργείου Οικονομίας και Οικονομικών. 4 

Τροποποίηση του άρθρου 10, της αριθ. ΥΙγ/Γ.Π.οικ. 
21172/27.2.2003 (Φ.Ε.Κ. 306/14.3.2003τ.Β') Υγειο¬ 
νομικής Διάταξης. 5 

Σύσταση Δημοτικής Επιχείρησης με την επωνυμία «Ανα¬ 
πτυξιακή Δημοτική Επιχείρηση Δήμου Τραγανού.... 6 

Μεταφορά κενών οργανικών θέσεων ΔΕΠ του Γεωπο- 

νικού Πανεπιστημίου Αθηνών. 7 

Μεταφορά κενών οργανικών θέσεων Ε.Ε.ΔΙ.Π. και 
Ε.Τ.Ε.Π. του Γεωπονικού Πανεπιστημίου Αθηνών.. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 16981/7.3.2003 απόφαση 
του Υπουργού Δικαιοσύνης. 9 


ΑΠΟΦΑΣΕΙ Σ 

Αριθ. Τ/8420 (1) 

Καθορισμός διαδικασίας και κριτηρίων επιλογής Διευθυ¬ 
ντών «ΤΕΕ» του Οργανισμού Τουριστικής Εκπαίδευ¬ 
σης και Κατάρτισης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 1 του άρθρου 22 του Ν. 
3105/2003 (ΦΕΚ 29/10.2.2003) «Τουριστική Εκπαίδευση 
και Κατάρτιση, Ρυθμίσεις για τον Τουρισμό και άλλες δια¬ 
τάξεις». 


2. Το Π. Δ/γμα 27/96 «Συγχώνευσητου Υπουργείου Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/96). 

3. Το Π. Δ/γμα 388/2001 «Διορισμός Υπουργών, Αναπλ. 
Υπουργού και Υφυπουργών» (ΦΕΚ254/Α2001). 

4. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β/2001). 

5. Την 30/24.7.2003 (θέμα Ιο) απόφαση του Δ.Σ. του 
Ο.Τ.Ε.Κ. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Η επιλογή Διευθυντών στα ΤΕΕ του Οργανισμού Τουρι¬ 
στικής Εκπαίδευσης και Κατάρτισης (Ο.Τ.Ε.Κ.) θα γίνεται 
με την παρακάτω διαδικασία και κριτήρια επιλογής: 

Άρθρο 1 

Γ ενικά κριτήρια επιλογής 

1. Τα γενικά κριτήρια επιλογήςτων Διευθυντών ΤΕΕ δια- 
κρίνονται: 

Α. Σε κριτήρια που μοριοδοτούνται, όπως προκύπτουν 
από τα στοιχεία του φακέλου των υποψηφίων και αναφέ- 
ρονται στην επιστημονική και παιδαγωγική κατάρτιση και 
συγκρότηση αυτών και στην υπηρεσιακή κατάσταση. 

Β. Σε κριτήρια που συνάγονται από τις αξιολογικές εκ¬ 
θέσεις των υποψηφίων και 

Γ. Σε κριτήρια που συνεκτιμώνται από το οικείο Συμβού¬ 
λιο Επιλογής και συνάγονται από τα στοιχεία του φακέλου 
των υποψηφίων που δεν έχουν μοριοδοτηθεί, το βιογρα- 
φικό σημείωμα αυτών και τα συνυποβαλλόμενα, κατά πε¬ 
ρίπτωση, αποδεικτικά στοιχεία καθώς και από τη συνέ¬ 
ντευξη των υποψηφίων ενώπιον του Συμβουλίου Επιλο¬ 
γής και αναφέρονται στο συγγραφικό έργο και τη 
συμμετοχή στη συγγραφή διδακτικών βιβλίων, στην κοι¬ 
νωνική προσφορά των υποψηφίων, σε άλλες σπουδές 
που δεν μοριοδοτήθηκαν και σε κάθε άλλη δραστηριότη¬ 
τα που κατά την κρίση του αποδεικνύει την επιστημονική, 
παιδαγωγική, διοικητική, υπηρεσιακή και επαγγελματική 
ικανότητα αυτών. 

Άρθρο 2 

Κριτήρια επιλογής Διευθυντών ΤΕΕ 

Τα κριτήρια επιλογής των Διευθυντών ΤΕΕ έχουν ως 
εξής: 

Α. Μοριοδοτούμενα κριτήρια. 

1 .Επιστημονική και Παιδαγωγική Κατάρτιση, 
α) Διδακτορικό δίπλωμα: μονάδεςθ 

β) Μεταπτυχιακός τίτλος σπουδών 
ή πτυχίο της Σχολής 

Δημόσιας Διοίκησης: μονάδες 4 

γ) Μετεκπαίδευση δύο ετών: μονάδες 4 

δ) Ετήσια επιμόρφωση καθώς και 

ΠΑΤΕΣ/ΣΕΛΕΤΕ: μονάδες 1,50 

ε) Εξάμηνη επιμόρφωση: μονάδες 1 

στ) Τρίμηνη επιμόρφωση: μονάδες 0,50 

ζ) Πιστοποιημένη επιμόρφωση 

στις νέες τεχνολογίες: μονάδες 1 

η) Άλλο πτυχίο Πανεπιστημίου: μονάδες 3 

θ) Άλλο πτυχίο ΤΕΙ: μονάδες 1,50 

ι) Πανεπιστημιακό πτυχίο 

ή μεταπτυχιακός τίτλος σπουδών, που 

αποκτήθηκε στην αλλοδαπή, 

ως αποδεικτικό γνώσης ξένης γλώσσας, 

καθώς και επάρκεια ή Ρτοΐίοίθηογ 

ή αντίστοιχοι τίτλοι άλλων γλωσσών: μονάδεςΐ ,50 

ια) 1_οννθτ ή αντίστοιχοι τίτλοι 

άλλων γλωσσών: μονάδες 0,50 

Στην περίπτωση που ο υποψήφιος έχει διδακτορικό δί¬ 
πλωμα και μεταπτυχιακό τίτλο σπουδών στον ίδιο επιστη¬ 
μονικό τομέα μοριοδοτείται μόνο το διδακτορικό. 

Η επιμόρφωση μοριοδοτείται μόνο αν έχει πραγματο¬ 
ποιηθεί σε Δημόσιο φορέα. 

Στηνπερίπτωση που ο υποψήφιος κατέχει περισσότερα 
του ενός αποδεικτικά γνώσης της ίδιας ξένης γλώσσας 
μοριοδοτείται μόνο το ανώτερο. 

Τίτλοι σπουδών της αλλοδαπής πρέπει να συνοδεύο¬ 
νται από βεβαίωση ισοτιμίας από τον οικείο φορέα (ΔΙ- 
ΚΑΤΣΑ, ΙΤΕ κ.λπ.). 

2. Υπηρεσιακή κατάσταση και εμπειρία. 

α) Εκπαιδευτική υπηρεσία πέρα από την απαιτούμενη 
για την υποβολή αίτησης από τον υποψήφιο (άρθρο 22 
παρ. 1 Ν. 3105/2003), μονάδες 0,50 για κάθε έτος και μέ- 
ΧΡίδέτη. 

β) Άσκηση καθηκόντων Διευθυντή ΤΕΕ η ΑΣΤΕ μονάδα 
1,50 για κάθε έτος και μέχρι 4 έτη. 

γ) Άσκηση καθηκόντων υποδιευθυντή ΤΕΕ (σύμφωνα 
με το άρθρο 22 Ν. 3105/2003), 0,50 της μονάδας για κάθε 
έτος και μέχρι 1 έτος. 

δ) Συμμετοχή σε Συμβούλια (Διοικητικό, Υπηρεσιακό) 
μονάδες 0,50 για κάθε έτος και μέχρι 1 έτος. 

Β. Κριτήρια που συνάγονται από τις αξιολογικές εκθέ¬ 
σεις, οι οποίες συντάσσονται σε 50βαθμη κλίμακα. 

Γ. Κριτήρια που συνεκτιμώνται από το Συμβούλιο Επι¬ 
λογής. 

1. Το αυτόνομο συγγραφικό και ερευνητικό έργο. 

Ως συγγραφικό και ερευνητικό έργο νοείται: 

α) Η έκδοση και κυκλοφορία βιβλίων που έχουν σχέση 
με την εκπαίδευση, την αξιολόγηση, την επιμόρφωση και 
με το αντικείμενο της ανατιθέμενης άσκησης καθηκό¬ 
ντων. Έχουν τεκμηρίωση και αξιοποιούντη σχετική ελλη¬ 
νική και διεθνή βιβλιογραφία. Γίνεται αναφορά στη βι¬ 
βλιογραφία άλλων συγγραμμάτων. Υπάρχουν θετικές 
κριτικές ή βραβεύσεις. Αναφέρεται ο αριθμός της έκδο¬ 
σης. Αποδεικνύεται, σε περίπτωση ομαδικής συγγραφής, 
το ποσοστό συμμετοχής του υποψηφίου στη συγγραφή. 
Μονάδες μέχρι 3. 

β) Η δημοσίευση άρθρων, που ικανοποιούν τις προϋπο¬ 
θέσεις της προηγούμενης περίπτωσης και επιπλέον 
έχουν δημοσιευθεί σε έγκυρα επιστημονικά περιοδικά. 
Μονάδες μέχρι 2. 


γ) Οι ανακοινώσεις και εισηγήσεις σε συνέδρια, ημερί¬ 
δες, συνδιασκέψεις και τηλεσυνδιασκέψεις που ικανοποι¬ 
ούν τις προϋποθέσεις της περίπτωσης α' και επιπλέον 
έχουν καταχωρηθεί στα οικεία πρακτικά. Μονάδες μέχρι 2. 

δ) Η συμμετοχή σε ομάδες συγγραφής διδακτικών βι¬ 
βλίων. Μονάδες μέχρι 2. 

Οι αξιολογικές μονάδες από το συγγραφικό και ερευ¬ 
νητικό έργο δεν υπερβαίνουν τις 6 συνολικά. 

2. Συνεκτιμώνται, ακόμα με τη διαδικασία της συνέντευ¬ 
ξης, όλα τα στοιχεία, τα οποία ο υποψήφιος αναφέρει στο 
βιογραφικό του, και τα οποία αποδεικνύονται με παρα¬ 
στατικά (αντίγραφα, βεβαιώσεις) όπως: 

α) Άλλες σπουδές του υποψηφίου που δεν έχουν μο- 
ριοδοτηθεί. 

β) Επιστημονικά, εκπαιδευτικά ή επιμορφωτικά συνέ¬ 
δρια, σεμινάρια, ημερίδες κ.α., πέρα των υποχρεωτικώς 
οριζομένων από τις ισχύουσες, διατάξεις, στα οποία ο 
υποψήφιος συμμετείχε ως μέλος της οργανωτικής ή επι¬ 
στημονικής ομάδας ή ως εισηγητής, με στόχο την επι¬ 
μόρφωση ή ενημέρωση των εκπαιδευτικών, των γονέων ή 
της ευρύτερης κοινότητας σε ειδικά ή γενικά θέματα συ¬ 
ναφή με το έργο του σχολείου. 

γ) Συμμετοχή σε συνέδρια, ημερίδες, σεμινάρια κ.α., τα 
οποία ο υποψήφιος παρακολούθησε με στόχο την επαγ¬ 
γελματική και επιστημονική του ενημέρωση ή για την εν 
γένει ανάπτυξη της πολιτιστικής του παιδείας. 

δ) Υιοθέτηση και χρήση σύγχρονων διδακτικών μεθο¬ 
δολογιών, καθώς και καινοτομικών και επικουρικών προ¬ 
γραμμάτων (π.χ. συνθετικές δημιουργικές εργασίες, πε¬ 
ριβαλλοντική εκπαίδευση), ώστε να αυξηθεί η αποτελε- 
σματικότητα του σχολείου και να εμπλουτισθεί το 
Αναλυτικό Πρόγραμμα. 

ε) Ανάληψη μάθησης στο σχολείο (π.χ. θέατρο) ή αξιο¬ 
ποίηση των τοπικών και ευρύτερων μορφωτικών ιδρυμά¬ 
των πρωτοβουλιών για την εισαγωγή και υλοποίηση εναλ¬ 
λακτικών τρόπων (π.χ. μουσεία, βιβλιοθήκες) ή ένταξη 
της εκπαιδευτικής τεχνολογίας στη διδασκαλία (π.χ Ηλε¬ 
κτρονικοί Υπολογιστές, Τηλεόραση κ.α.). 

στ) Οργάνωση και συμμετοχή σε επιμορφωτικές ή ενη¬ 
μερωτικές συναντήσεις με στόχο την ανταλλαγή απόψε¬ 
ων ή την παράλληλη αλληλοενημέρωση των εκπαιδευτι- 
κώντης σχολικής μονάδας, πέραντων υποχρεωτικώς ορι- 
ζομένων από το νόμο. 

ζ) Αξιοποίηση των υλικοτεχνικών μέσων (αίθουσες, όρ¬ 
γανα κ,αήκαιτου διδακτικού προσωπικού, ώστε μέσα από 
τη σύνταξη και υλοποίηση του σχολικού προγράμματος 
οι μαθητές να έχουν τη μέγιστη δυνατή ωφέλεια. 

η) Συμμετοχή ως μελών σε Διοικητικά Συμβούλια επι¬ 
στημονικών και εκπαιδευτικών οργανώσεων. 

θ) Αποτίμηση της γενικής συγκρότησης του υποψηφίου 
κατά τη συνέντευξη και της ικανότητάς του να επιλύει 
προβλήματα (διδακτικά, διοικητικά, οργανωτικά, λειτουρ¬ 
γικά κ.α.), να προλαμβάνει γεγονότα που παρακωλύουν 
την ομαλή λειτουργία της σχολικής μονάδας, να δημι¬ 
ουργεί το κατάλληλο παιδαγωγικό κλίμα για τους μαθη¬ 
τές, και να μετασχηματίζει τη διδακτική ύλη με βάση τα 
επίπεδα της τάξης με γνώμονα την αποτελεσματική άσκη¬ 
ση του ανατιθεμένου έργου. 

Σύνολο αξιολογικών μονάδων από τα συνεκτιμώμενα 
κριτήρια της παρούσας παραγράφου μέχρι 20. 

Άρθρο 3 

Διαδικασία υποβολής αιτήσεων 

1. Δύο μήνες πριν από τη λήξη της θητείας των Διευθυ¬ 
ντών ΤΕΕ, καθώς και στις περιπτώσεις αποχώρησης από 
τα καθήκοντά τους, ο Γενικός Διευθυντής Κ.Υ., με από¬ 
φασή του, που κοινοποιείται στις σχολικές μονάδες, καλεί 

τους ενδιαφερομένους εκπαιδευτικούς που έχουν τα νό¬ 
μιμα προσόντα, να υποβάλουν αίτηση επιλογής για τις 
θέσεις αυτές εντός δέκα (10) ημερών. 

2. Στην αίτηση επισυνάπτονται από τον υποψήφιο: 

α) Βιογραφικό σημείωμα, στο οποίο περιλαμβάνεται και η 
επιστημονική, παιδαγωγική, διοικητική, επαγγελματική, και 
συγγραφική και κοινωνική δραστηριότητα του, καθώς και τα 
αποδεικτικά στοιχεία της επικαλούμενης δραστηριότητας. 

β) Αντίγραφο τίτλων σπουδών και μεταπτυχιακών σπου¬ 
δών, μετεκπαίδευσης και επιμόρφωσης. 

γ) Πίνακας των δημοσιευμένων συγγραφικών εργασιών. 

δ) Αποδεικτικά γνώσης ξένων γλωσσών. 

ε) Αντίγραφα άλλων σχετικών πτυχίων, που τυχόν έχει 
αποκτήσει ο υποψήφιος. 

στ) Όποιο άλλο στοιχείο, που θα βοηθήσει το Συμβού¬ 
λιο για αξιοκρατική και αντικειμενική κρίση. 

3. Οι αιτήσεις και τα παραπάνω δικαιολογητικά υποβάλ¬ 
λονται στα ΤΕΕ ή στην Κεντρική Υπηρεσία. Το αρμόδιο 
Τμήμα της Κεντρικής Υπηρεσίας συγκεντρώνει τις αιτή¬ 
σεις, συντάσσει σημείωμα, στο οποίο καταχωρούνται τα 
μοριοδοτούμενα κριτήρια (Επιστημονική και Παιδαγωγι¬ 
κή Κατάρτιση, Υπηρεσιακή Κατάσταση και Εμπειρία) και 
υποβάλλει αυτές, μαζί με τους υπηρεσιακούς-ατομικούς 
φακέλους στο Διοικητικό Συμβούλιο του ΟΤΕΚ. 

Άρθρο 4 

Κρίση και επιλογή 

1. Το Διοικητικό Συμβούλιο του ΟΤΕΚ: 

α) Αποφασίζει ποιοι από τους υποψήφιους έχουν τα τυ¬ 
πικά προσόντα για να γίνουν δεκτοί στη διαδικασία επιλο¬ 
γής και ποιοι αποκλείονται. 

β) Εκτιμά το συγγραφικό και ερευνητικό έργο. 

γ) Καταρτίζει αλφαβητικούς πίνακες των υποψηφίων 
στους οποίους παραθέτει το σύνολο των μονάδων εκά- 
στου υποψηφίου. 

δ) Ορίζει τις ημερομηνίες πρόσκλησης των υποψηφίων 
σε προφορική συνέντευξη και τον τρόπο πραγματοποίη¬ 
σής της. 

2. Κατά τη διάρκεια της συνέντευξης κάθε υποψηφίου, 
το Διοικητικό Συμβούλιο εξετάζει τις τυχόν αντιρρήσεις, 
που προβλήθηκαν, επιβεβαιώνει ή αναπροσδιορίζει τις 
αξιολογικές μονάδες των μοριοδοτούμενων κριτηρίων, 
και καταγράφειτην βαθμολογία κάθε μέλους του συμβου¬ 
λίου επιλογής στα συνεκτιμώμενα κριτήρια κατά κατηγο¬ 
ρία. Τελική βαθμολογία για κάθε συνεκτιμώμενο κριτήριο 
αποτελεί ο μέσος όρος των βαθμών όλων των μελών του 
συμβουλίου. Αν κατά την εκτίμηση της συνέντευξης του 
υποψηφίου διαπιστωθεί διαφορά της βαθμολογίας μελών 
του συμβουλίου πέραν των οκτώ μονάδων από το μέσο 
όρο της βαθμολογίας του υποψηφίου, στη συνέντευξη κα¬ 
λούντο αυτά τα μέλη να επαναπροσδιορίσουν τη βαθμο¬ 
λογία τους διαφορετικά υποχρεούνται να καταχωρήσουν 
στα πρακτικά ειδική και πλήρη αιτιολόγηση. 

3. Μετά το πέρας της προφορικής συνέντευξης όλων 
των υποψηφίων το Διοικητικό Συμβούλιο αξιολογεί την 
όλη συγκρότηση και την προσωπικότητα του κάθε υπο¬ 
ψηφίου, όπωςπροέκυψαν κατά την προφορική συνέντευ¬ 
ξη και εξάγει τα αντίστοιχα συμπεράσματα με τη σύνταξη 
σχετικού συνοπτικού πρακτικού. 

Στη συνέχεια το Διοικητικό Συμβούλιο επιλογής καταρ¬ 
τίζει με αξιολογική σειρά για κάθε ΤΕΕ πίνακες επιλογής 
με βάση το σύνολο των συγκεντρωθεισών αξιολογικών 
μονάδων για κάθε υποψήφιο. 

4. Οι υποψήφιοι που δεν προσέρχονται στην προφορική 
συνέντευξη αποκλείονται από την επιλογή. 

5. Σε περίπτωση ισοβαθμίας προηγείται ο έχων τις πε¬ 
ρισσότερες μονάδες στις αξιολογικές εκθέσεις και στη 
συνέχεια κατά σειρά ο κάτοχος: 


α) Διδακτορικού διπλώματος 
β) Μάστερ 

γ) Πτυχίου μετεκπαίδευσης διετούς διάρκειας 

δ)Δεύτερου πανεπιστημιακού πτυχίου 

ε)0 έχων τη μεγαλύτερη εκπαιδευτική υπηρεσία. 

6. Οι πίνακες δημοσιεύονται στην Εφημερίδα της Κυ- 
βερνήσεως και ισχύουν από την 1η Οκτωβρίου του έτους 
κατάρτισης μέχρι την 30η Σεπτεμβρίου του μεθεπόμενου 
έτους. 

7. Υποψήφιος που τοποθετείται σε ΤΕΕ εκτός εκείνου 
που ανήκει οργανικά με την απόφαση τοποθέτησης μετα¬ 
τίθεται στο ΤΕΕ τοποθέτησής του. Μετά τη λήξη της θη¬ 
τείας του επανέρχεται στην οργανική του θέση. 

Άρθρο 5 

Αποτίμηση του χρόνου υπηρεσίας 
και τίτλων σπουδών των υποψηφίων 

1. Όπου στις διατάξεις του παρόντος αναφέρεται ως 
απαιτούμενο προσόν έτος υπηρεσίας ή εμπειρίας ή θη¬ 
τείας, χρόνος μεγαλύτερος του εξαμήνου λογίζεται ως 
ένα έτος. 

2. Τα πτυχία και οι μεταπτυχιακοί τίτλοι που αποτελούν 
τυπικά προσόντα διορισμού, που απαιτούνται για το διο¬ 
ρισμό σε θέσεις εκπαιδευτικών της Β/θμιας Εκπ/σης, δε 
μοριοδοτούνται. 

3. Ταπτυχία ΑΕΙ ξένων γλωσσών όπως Αγγλικής, Γαλλι¬ 
κής ή Γερμανικής Φιλολογίας δε μοριοδοτούνται και ως 
αποδεικτικά γνώσης ξένης γλώσσας για τους εκπαιδευτι¬ 
κούς αντίστοιχων κλάδων. 

Άρθρο 6 

Τελικές και μεταβατικές διατάξεις 

Κατά την πρώτη εφαρμογή του παρόντος θα ισχύουν τα 
εξής: 

α) για τη σύνταξη των πινάκων επιλογής, θα ληφούν 
υπόψη από το Συμβούλιο Επιλογής όλα τα προβλεπόμε- 
να κριτήρια, εκτός των συναγομένων από τις αξιολογικές 
εκθέσεις. 

β) Η προκήρυξη για την υποβολή αιτήσεων από τους εν¬ 
διαφερομένους θα εκδοθεί εντός διμήνου από την ημε¬ 
ρομηνία δημοσίευσης της παρούσας απόφασης, 
γ) Η τριετής θητεία των Διευθυντών ΤΕΕ λήγει 30.9.2006. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 

-♦- 

Αριθ. 104468/Β1 (2) 

Ίδρυση Εργαστηρίου στο Τμήμα Ιστορίας και Αρχαιολο¬ 
γίας της Φιλοσοφικής Σχολής του Εθνικού και Καποδι- 
στριακού Πανεπιστημίου Αθηνών και καθορισμός του 
εσωτερικού του κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του Ν. 3149/2003 

«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της 1065956/863/Α0006/15.7.2003 Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 985). 

6. Τη σύμφωνη γνώμη της Γ ενικής Συνέλευσης του Τ μή- 
ματος Ιστορίας και Αρχαιολογίας του Πανεπιστημίου 
Αθηνών (συνεδρίαση 8/10.4.2003). 

7. Το γεγονός ότι από την εφαρμογή των διατάξεωντης 
παρούσης απόφασης προκαλείται ετήσια δαπάνη ύψους 
1.500 ΕΥΡΩ η οποία για το τρέχον έτος περιορίζεται στο 
ποσό των 500 ΕΥΡΩ και θα βαρύνει τον προϋπολογισμό 
του Πανεπιστημίου Αθηνών (ΚΑΕ 4121). Κατά την επόμε¬ 
νη πενταετία η ανωτέρω δαπάνη αναμένεται να εξοικονο¬ 
μηθεί κατά ένα μέρος της από ίδιους πόρους των εργα¬ 
στηρίων κατά τα προβλεπόμενα στο άρθρο 6 της παρού¬ 
σης απόφασης κατά δε το υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Ιστορίας και Αρχαιολογίας της 
Φιλοσοφικής Σχολής του Πανεπιστημίου Αθηνών εργα¬ 
στήριο μετίτλο «Εργαστήριο Περιβαλλοντικής Αρχαιολο¬ 
γίας», το οποίο εξυπηρετεί εκπαιδευτικές και ερευνητικές 
ανάγκες στα αντικείμενα της Περιβαλλοντικής Αρχαιολο¬ 
γίας και των εφαρμογών της στη μελέτη του Περιβάλλο¬ 
ντος και του παρελθόντος (όστρακα, οστά ζώων, οστά αν¬ 
θρώπων, φυτά κ.λπ.). 

2. Για τις συναλλαγές του Εργαστηρίου με το εξωτερικό 
χρησιμοποιείται ο τίτλος αυτού στην αγγλική γλώσσα που 
ορίζεται ως «ίαάοΓΗίοΓγ οί ΕηνίΓοηπιοπΙαΙ ΑγοΙί3θοΙο9υ». 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιστορίας και Αρχαιολογίας, καθώς και άλλων τμημά- 
τωντου Πανεπιστημίου Αθηνών σε θέματα που εμπίπτουν 
στα αντικείμενα δραστηριότητας του εργαστηρίου, όπως 
αυτά προσδιορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 


και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την εξυπηρέτηση κοινωνικών αναγκών όταν και όπο- 
τε ζητείται συγκεκριμένη συνδρομή σε θέματα με τα 
οποία ασχολείται. 

5. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιστορίας 
και Αρχαιολογίας που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά αντι¬ 
κείμενα του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από μέ¬ 
λη του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με τη 
διαδικασίατων άρθρων 4 παρ. 1 (δ) τουΝ.2083/1992 και13 
παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος 
Ιστορίας και Αρχαιολογίας του Πανεπιστημίου Αθηνών 
που ορίζεται με τη διαδικασία που ορίζουν οι διατάξεις 
του άρθρου 28 παρ. 22 του Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γ ενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Αθηνών και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 

εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με την ισχύουσα νο¬ 
μοθεσία (άρθρα 18 Ν. 1268/1982, 5 του Π.Δ. 407/1980 (Α' 
112) και 2 παρ. 1 εδ. δ'του Ν. 1674/1986 (Α'203). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Ιστορίας 
και Αρχαιολογίας του Πανεπιστημίου Αθηνών με τη διαδι¬ 
κασία του άρθρου 4 παρ. 1ετου Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αθηνών για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 1225 (3) 

Τροποποίηση της 1074/22.8.2003 (Φ.Ε.Κ. 1258/Β73.9.2003) 
υπουργικής απόφασης περί καθορισμού αριθμού θέσε¬ 
ων για την Νομαρχιακή Αυτοδιοίκηση Κορινθίας, που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 του 
Ν. 2643/1998 (ΦΕΚ220/τ.Α/28.9.1998), όπως αντικαταστά- 
θηκαν από τις διατάξεις της παρ. 3 του άρθρου 31 του Ν. 
2956/2001 (ΦΕΚ 258/Α76.11.2001) της παρ. 3 του άρθρου 
48τουΝ. 2972/2001 (ΦΕΚ291/Ά/27.12.2001) καιτηςπαρ. 1 
του άρθρου 11 του Ν. 3051/2002 (ΦΕΚ220/Ά/20.9.2002). 


2. Τις διατάξεις του άρθρου 8του Ν. 3051/2002. 

3. Την 1074/22.8.2003 απόφασή μας η οποία εκδόθηκε 
μετά το με αριθ. πρωτ. 5684/14.8.2003 έγγραφο της Νο¬ 
μαρχιακής Αυτοδιοίκησης Κορινθίας, για την επικείμενη 
έκδοση προκήρυξης, πλήρωσης δεκατριών (13) συνολι- 
κώς θέσεων εργασίας τακτικών υπαλλήλων, διαφόρων 
κατηγοριών κλάδων και ειδικοτήτων, για την Νομαρχιακή 
Αυτοδιοίκηση Κορινθίας. 

4. Το 6368/15.9.2003 έγγραφο της Νομαρχιακής Αυτο¬ 
διοίκησης Κορινθίας, με το οποίο ζητείται από την Υπηρε¬ 
σία μας να τροποποιηθεί η ανωτέρω απόφαση μας και να 
δοθεί η θέση που αναλογεί σε προστατευόμενο πρόσωπο 
του Ν. 2643/1998 της κατηγορίας των Ατόμων με Ειδικές 
Ανάγκες (Α.Μ.Ε,Α.), στην ειδικότητα των ΠΕ Διοικ/κού - 
Οικ/κού και όχι στην ειδικότητα των ΥΕ Καθαριστριών που 
είχε δοθεί με την προηγούμενη απόφασή μας. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Τροποποιούμε την με 1074/22.8.2003 (Φ.Ε.Κ. 1258/Β' 
3.9.2003) απόφασή μας καιδίδουμετη μία (1) θέση που ανα¬ 
λογεί σε προστατευόμενο του Ν. 2643/1998 πρόσωπο της 
κατηγορίας των Ατόμων με Ειδικές Ανάγκες (Α. Μ. ΕΆ.), για 
την Νομαρχιακή Αυτοδιοίκηση Κορινθίας στην ειδικότητα 
των ΠΕ Διοικ/κού - Οικ/κού αντί των ΥΕ Καθαριστριών που 
είχε δοθεί με την ανωτέρω προηγούμενη απόφασή μας. 

Β. Κατανέμουμε την ανωτέρω θέση ως εξής: 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/ 

1998 

ΚΟΡΙΝΘΙΑΣ Νομαρχιακή ΠΕ Α.Μ.Ε,Α. 1 

Αυτοδιοίκηση Διοίκ/κού - 
Κορινθίας Οικ/κού 

Δ. Η 1074/22.8.2003 (Φ.Ε.Κ. 1258/Β73.9.2003) προη¬ 
γούμενη απόφασή μας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 3835 (4) 

Έγκριση υπερωριακής εργασίας υπαλλήλων του 
Υπουργείου Οικονομίας και Οικονομικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
ΙδτουΝ. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

5. Το Π.Δ. 372/1995 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοι- 
ας και Κοινωνικών Ασφαλίσεων στο Υπουργείο Εργασίας. 

6. Τις διατάξεις του Ν.Δ/τος 515/70 «περί χρονικών 
ο ρίων εργασίας μισθωτών» όπως συ μπλη ρώθη καν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 

χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την εγκύκλιο 2016969/2196/0022/11.3.1996 του 
Υπουργείου Οικονομικών. 

12. Την 2/80345/0004/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 3714/19.6.2003 
(ΦΕΚ.892/Β/2.7.2003) «Καθορισμός ανωτάτων ορίων 
υπερωριακής απασχόλησης των εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες Β' ημερολογιακού εξαμήνου 2003». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και ανα¬ 
μόρφωση της 88/2.8.1995 ΠΥΣ και προσαρμογή της στις 
διατάξεις του Ν. 2470/97 (ΦΕΚ 109/Α/30.5.1997). 

16. Το 1060226/1200/0001Α/27.6.2003 έγγραφο του 
Υπουργείου Οικονομίας και Οικονομικών. 

17. Την από 2.9.2003 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχουν εγγεγραμμένες πιστώσεις 
τον προϋπολογισμό εξόδων του Υπουργείου Οικονομίας 
και Οικονομικών με ειδικό φορέα 23-610, ΚΑΕ 0511 οικο¬ 
νομικού έτους 2003, αποφασίζουμε: 

1. Εγκρίνουμε την υπερωριακή εργασία σε: 

οκτώ (08) υπαλλήλους της Δ/νσης Διοικητικού οι οποίοι 
προσφέρουν υπηρεσίες, γραμματειακή υποστήριξη και 
στο πολιτικό γραφείο Υφυπουργού και στο γραφείο Γεν. 
Γραμματέα, μέχρι 80 ώρες για τον καθένα, πλέον των νο¬ 
μίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδατης Κυβερνήσεως και 
μέχρι 31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργ. Εργασίας 
του Υπουργ. Οικονομίας και Κοινωνικών 

και Οικονομικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 


Αριθ. ΥΙγ/Γ.Π.83609 (5) 

Τροποποίηση του άρθρου 10, της αριθ. ΥΙγ/Γ.Π.οικ. 
21172/27.2.2003 (Φ.Ε.Κ. 306/14.3.2003 τ.Β') Υγειονο¬ 
μικής Διάταξης. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. ΤονΑ.Ν. 2520/40 (Φ.Ε.Κ273/40τ.Α') «ΠερίΥγειονομι¬ 
κών Διατάξεων». 


2. Το Ν. 2218/94 (Φ.Ε.Κ. 90/94 τ.Α') Ίδρυση νομαρχιακής 
αυτοδιοίκησης, τροποποίηση διατάξεων για την πρωτοβάθ¬ 
μια αυτοδιοίκηση και την περιφέρεια και άλλες διατάξεις». 

3. Το Π. Δ/γμα 95/2000 (Φ.Ε.Κ. 76/2000 τ.Α') «Οργανι¬ 
σμός του Υπουργείου Υγείας και Πρόνοιας». 

4. Το Π. Δ/γμα 39/2001 (Φ.Ε.Κ. 28/2001 τ.Α') «Καθιέρω¬ 
ση μίας διαδικασίας πληροφόρησης στον τομέα των τε¬ 
χνικών προτύπων και προδιαγραφών και των κανόνων 
σχετικά μετις υπηρεσίες της κοινωνίας των πληροφοριών 
σε συμμόρφωση προς τις Οδηγίες 98/34/ΕΚ και 98/48/ΕΚ. 

5. Την Υγειονομική Διάταξη με Α1β/8577/83 (Φ.Ε.Κ. 
526/83 τ.Β') «Περί υγειονομικού ελέγχου και αδειών ιδρύ- 
σεως και λειτουργίας των εγκαταστάσεων επιχειρήσεων 
υγειονομικού ενδιαφέροντος, καθώς και των γενικών και 
ειδικών όρων ιδρύσεως και λειτουργίας των εργαστηρίων 
και καταστημάτων τροφίμων ή και ποτών», όπως τροπο¬ 
ποιήθηκε και συμπληρώθηκε μεταγενέστερα. 

6. Την21172/27.2.2003 (Φ.Ε.Κ. 306/14.3.2003τ.Β') Υγει¬ 
ονομική Διάταξη περί υγειονομικών όρων και προϋποθέ¬ 
σεων ιδρύσεως και λειτουργίας εργαστηρίων δερματο¬ 
στιξίας (τατουάζ). 

7. Την ανακοίνωση 2002/0367/ΘΒ της ΕΕ στα πλαίσια της 
οδηγίας 98/34/ΕΕ, όπως ενσωματώθηκε στο Εθνικό μας Δί¬ 
καιο με το Π. Δ/γμα 39/2001 (Φ.Ε.Κ. 28/20.2.2001 τ.Α'). 

8. Τα σχετικά αιτήματα και υπομνήματα του Ινστιτούτου 
Έρευνας και Διάδοσης της Τ έχνης της Δερματοστιξίας, στα 
οποία διατυπώνονται προτάσεις για την τροποποίηση του 
άρθρου 10, της21172/27.2.2003 (Φ.Ε.Κ. 306/14.3.2003τ. Β') 
Υγειονομικής Διάταξης. 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τροποποιούμε το άρθρο 10, της ΥΙγ/Γ.Π. οικ. 
21172/27.2.2003 Υγειονομικής Διάταξης (Φ.Ε.Κ. 306/ 
14.3.2003 τ. Β') ως εξής: 

Άρθρο 10 

Μεταβατικές Διατάξεις 

Τα εργαστήρια δερματοστιξίας, που λειτουργούν κατά 
την έναρξη εφαρμογής της παρούσας, υπόκεινται γενικά 
στους όρους της και οφείλουν να λάβουν την προβλεπό- 
μενη από την παράγραφο 1, του άρθρου 4, της παρού¬ 
σας, άδεια ιδρύσεως και λειτουργίας μέχρι 14 Μαρτίου 
2004. Οι φορείς εκμεταλλεύσεως των ανωτέρω εργαστη¬ 
ρίων δερματοστιξίας οφείλουν να προσαρμόσουν τις 
εγκαταστάσεις των επιχειρήσεων τους στους όρους της 
παρούσας με την εκτέλεση εφικτών βελτιώσεων κατά την 
κρίση της αρμόδιας Υγειονομικής Υπηρεσίας, πλην εκεί¬ 
νων που απαιτούν κτιριακές μετατροπές. Η Υγειονομική 
Υπηρεσία σε κάθε περίπτωση ορίζει εύλογη προθεσμία, 
που δεν θα υπερβαίνει τους τρεις (3) μήνες, για την προ¬ 
σαρμογή των εγκαταστάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-Φ- 

Αριθ. 11092 (6) 

Σύσταση Δημοτικής Επιχείρησης με την επωνυμία 
«Αναπτυξιακή Δημοτική Επιχείρηση Δήμου Τραγανού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρων 277-284, 291 και 304 του 
Π.Δ. 410/95 (ΔΚΚ). 

2. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις». 

3. Την 241ΓΓ/18.8.1998 απόφασή μας περί μεταβίβασης 
αρμοδιοτήτων και παροχής εξουσιοδότησης υπογραφής 
αποφάσεων, εγγράφων, ενταλμάτων, κ.λπ. «Με Εντολή 
γενικού Γραμματέα». 

4. Την 77/2003 απόφαση του Δημοτικού Συμβουλίου 
Τραγανού περί «Σύστασης Αναπτυξιακής Δημοτικής Επι¬ 
χείρησης». 

5. Το 3408/23.7.2003 έγγραφο της Διεύθυνσης Σχεδια- 
σμού & Ανάπτυξης της Περιφέρειας Δυτικής Ελλάδας περί 
αξιολόγησης της οικονομοτεχνικής μελέτης για την ίδρυση 
της Αναπτυξιακής Δημοτικής Επιχείρησης Τραγανού. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

Εγκρίνουμε την 77/2003 απόφαση του Δημοτικού Συμ¬ 
βουλίου Τραγανού, περί «Σύστασης Αναπτυξιακής Δημο¬ 
τικής Επιχείρησης Τραγανού», που έχει ως εξής: 

1. Συνιστάται Δημοτική Επιχείρηση στο Δήμο Τραγανού 
του Νομού Ηλείας, με την επωνυμία Αναπτυξιακή Δημοτι¬ 
κή Επιχείρηση Τραγανού (Α.Δ.Ε.Τ.) ως νομικό πρόσωπο 
ιδιωτικού δικαίου, το οποίο διέπεται από τις διατάξεις των 
άρθρων277έως284,291 και304του Π.Δ. 410/95 (Δ.Κ.Κ.), 
όπως τροποποιήθηκαν και συμπληρώθηκαν μέχρι την 
εφαρμογή του Ν. 3013/2002. 

2. Σκοπός της επιχείρησης είναι: 

α) Ένταξη και υλοποίηση έργων και ενεργειών σε εθνι¬ 
κά αναπτυξιακά προγράμματα καθώς και σε πρωτοβου¬ 
λίες και προγράμματα της Ευρωπαϊκής Ένωσης. 

β) Εκμετάλλευση αδρανών υλικών που υπάρχουν στην 
περιοχή του Δήμου, στον ποταμό Πηνειό. 

γ) Ολοκληρωμένη πολιτιστική ανάπτυξητου Δήμου με την 
καλλιέργεια καλλιτεχνικής ευαισθησίας προς τις καλές τέ¬ 
χνες, την προστασία της πολιτιστικής κληρονομιάς, την 
ενεργή συμμετοχή των δημοτών στην πολιτιστική ζωή του 
Δήμου. 

δ) Την κατασκευή δημοτικών έργων, 
ε) Κατασκευή και εμπορία Καρναβαλικών αρμάτων και 
εορταστικών διακοσμητικών. 

στ) Η τεχνική / κατασκευαστική, επιστημονική, μελετη¬ 
τική και καθ’ οποιονδήποτε άλλο νόμιμο τρόπο υποστήρι¬ 
ξη του έργου των Συνεταιριστικών οργανώσεων, των ομά¬ 
δων παραγωγών, καθώς και των επιχειρήσεων της περιο¬ 
χής του Δήμου. 

ζ) Η σύναψη Προγραμματικών συμβάσεων, σύμφωνα 
με τους Νόμους 1416/84 και 2601/98 και παντός άλλου 
Νόμου, όπως μετά οιονδήποτε τροποποίηση μέχρι σήμε¬ 
ρα ή στο μέλλον ισχύουν. 

η) Η ανάπτυξη πρωτοβουλιών για την ευρύτερη τουρι¬ 
στική ανάπτυξη του Δήμου με την συνδυασμένη επιχειρη¬ 
ματική αξιοποίηση των τουριστικών πόρων. 

θ) Η εκπόνηση και εφαρμογή προγραμμάτων προστα¬ 
σίας και βελτίωσης κάθε μορφής περιβάλλοντος(Φυσικό, 
Αρχιτεκτονικό, Ιστορικό κ.λπ.) σε συνεργασία ή όχι με άλ¬ 
λους κρατικούς ή μη φορείς. 

ι) Η καθ’ οιονδήποτε τρόπο προβολή, διαφήμιση και 
προώθηση της διάθεσης και εμπορίας των τοπικών παρα¬ 
γωγικών, εμπορικών και τουριστικών προϊόντων και υπη¬ 
ρεσιών στην εσωτερική και εξωτερική αγορά. 

ια) Τον επαγγελματικό προσανατολισμό με μαθήματα 
επαγγελματικής κατάρτισης κυρίως αγροτών. Στον Δήμο 
υπάρχει έλλειψη εξειδικευμένου επιστημονικού προσω¬ 
πικού. 


ιβ) Η διεξαγωγή κάθε δραστηριότητας που σχετίζεται 
με τη αναβάθμιση της ποιότητας ζωής, την κοινωνική μέ¬ 
ριμνα, την Τρίτη ηλικία, την νεολαία και τα άτομα με Ειδι¬ 
κές Ανάγκες (ΑΜΕΑ). 

ιγ) Η συμμετοχή της Α.Δ.Ε.Τ. σε διαδημοτικές επιχειρή¬ 
σεις, σε ανώνυμη εταιρεία δήμων, ΤΕΔΚ και συνεταιρισμών 
(Δημοσυναιτεριστική Α.Ε.), σε Δημοτική εταιρεία λαϊκής βά¬ 
σης (συνιστάται ως ανώνυμη εταιρεία από φορείς της τοπι¬ 
κής αυτοδιοίκησης, συνεταιρισμούς και άλλα νομικά ή φυ¬ 
σικά πρόσωπα), επίσης να συμμετέχουν σε κοινοπραξία. 

3. Η επιχείρηση διοικείται από επταμελές Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. Από τα μέλη του 
διοικητικού συμβουλίου (4) τέσσερις είναι αιρετοί εκ¬ 
πρόσωποι του Δήμου Τραγανού από τους οποίους ένας 
είναι σύμβουλος της Δημοτικής μειοψηφίας, ένας (1) 
εκπρόσωπος των εργαζομένων στην επιχείρηση, αν αυ¬ 
τή απασχολεί περισσότερους από είκοσι εργαζόμε¬ 
νους, ένας (1) εκπρόσωπος του Εμπορικού Συλλόγου 
Τραγανού και ένα (1) μέλος είναι δημότης ή κάτοικος 
του Δήμου Τραγανού που έχουν πείρα ή γνώσεις σχετι¬ 
κές με το αντικείμενο της επιχείρησης. Όταν η επιχεί¬ 
ρηση δεν απασχολεί (20) είκοσι εργαζομένους τότε ο 
αριθμός των αιρετών εκπροσώπων του Δήμου είναι (5) 
πέντε. 

4. Η διάρκεια της επιχείρησης είναι (20) είκοσι χρόνια 
από την δημοσίευση της κατά το νόμο απόφασης στην 
Εφημερίδα της Κυβερνήσεως. 

5. Έδρα της επιχείρησης είναι το Δ.Δ. Τραγανό του Δή¬ 
μου Τραγανού του Νομού Ηλείας. 

6. Πόροι της Επιχείρησης είναι τα έσοδα από εκμετάλ¬ 
λευση των εγκαταστάσεων και γενικά από την άσκηση της 
δραστηριότητας της, οι πρόσοδοι από την περιουσία της, 
καθώς και δάνεια, κληρονομιές, δωρεές και λοιπές επιχο¬ 
ρηγήσεις. 

Οι πόροι της επιχείρησης προέρχονται: 

• Από την εκμετάλλευση των αδρανών υλικών. 

• Από την κατασκευή Δημοτικών έργων. Η εκτέλεση 
των μικρών έργωντου Δήμου κύρια από την Δημοτική Επι¬ 
χείρηση θα αποφέρει σε αυτήν, σημαντικά έσοδα. 

• Απάτην εμπορία των καρναβαλικών αρμάτων και εορ¬ 
ταστικών διακοσμητικών. Από την εκμετάλλευση πλατει¬ 
ών, κοινόχρηστων χώρων και Δημοτικών ακινήτων. 

• Από εκμετάλλευση κινητών και ακίνητων περιουσια¬ 
κών στοιχείων της επιχείρησης. 

• Τέλος από λοιπά έσοδα από δωρεές, εισφορές, κλη¬ 
ροδοτήματα , κ.λπ. 

7. Η επιχείρηση διαλύεται: 

α) με απόφαση του Δημοτικού Συμβουλίου, με την από¬ 
λυτη πλειοψηφία των μελών του κα απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές ποι ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέχεται στο Δήμο. 

8. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωσ, η λειτουργία, η διαχείρι¬ 
ση και η εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά- 

ξεις του Π.Δ. 410/95 (Δ.Κ.Κ.) και την με αριθμό 25027/ 
2.4.1984 απόφαση του Υπουργού Εσωτερικών που δημο- 
σιεύθηκε στο 2415/19.5.1984 ΦΕΚ/τ.Β'. 

9. Κάλυψη δαπάνης: Η απόφαση αυτή επιβαρύνει τον 
προϋπολογισμό του Δήμου με το ποσό των 10.000 Ευρώ, 
που αποτελείτο αρχικό κεφάλαιο της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Σεπτεμβρίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-Φ- 

Αριθ. 4774 (7) 

Μεταφορά κενών οργανικών θέσεων ΔΕΠ του Γεωπο- 
νικού Πανεπιστημίου Αθηνών. 

Ο ΠΡΥΤΑΝΗΣ ΤΟΥ ΓΕΩΠΟΝΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το εδαφ. α της παρ. 5 του άρθρου 14 του Ν. 2817/2000. 

2. Τις αποφάσεις των Γ ενικών Συνελεύσεων των Τ ρημά¬ 
των του Γ.Π.Α. με τις οποίες προτείνουν στο πλαίσιο του 
προγραμματισμού 2002-2003, την πλήρωση των εξής κε¬ 
νών θέσεων ΔΕΠ: 

α) Φυτικής Παραγωγής, συνεδρία 17.6.2002, έξι (6) θέ¬ 
σεις, 

β) Ζωικής Παραγωγής, συνεδρία 17.6.2002, επτά (7) θέ¬ 
σεις, 

γ) Γεωπονικής Βιοτεχνολογίας, συνεδρία 4.7.2002, έξι 
(6) θέσεις, 

δ) Αγροτικής Οικονομίας και Ανάπτυξης, συνεδρία 

5.7.2002, τρεις (3) θέσεις, 

ε) Επιστήμης και Τεχνολογίας Τροφίμων, συνεδρία 

25.10.2002, έξι (6) θέσεις, 

στ) Γενικό, συνεδρία 28.6.2002, έξι (6) θέσεις 

3. Το Φ.121.1/1/Β2/95364/22.8.2003 έγγραφο του 
Υπουργείου Εθνικής Παιδείας και Θρησκευμάτων, σύμφω¬ 
να με το οποίο έχει εγκριθεί η πλήρωση εννέα (9) κενών θέ¬ 
σεων ΔΕΠ του Ιδρύματος, από τις οποίες έξι (6) εξ αυτών 
της έχει κατανείμει στα Τ ρήματα του Πανεπιστημίου. 

4. Την απόφαση του Πρυτανικού Συμβουλίου, συνεδρία 

15.9.2003, το οποίο σύμφωνα με τις προτάσεις των Γενι¬ 
κών Συνελεύσεων των Τ ρημάτων και με το παραπάνω έγ¬ 
γραφο του ΥΠ.Ε.Π.Θ. κατένειμε τρεις (3) κενές θέσεις 
ΔΕΠ στα Τμήματα. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Μεταφέρουμε εννέα (9) κενές οργανικές θέσεις ΔΕΠ 
του Γεωπονικού Πανεπιστημίου Αθηνών στα παρακάτω 
ακαδημαϊκά τμήματα γιατηνπροκήρυξη τους και την πλή¬ 
ρωση τους: 

α. Τμήμα Φυτικής Παραγωγής Δύο (2) κενές θέσεις ΔΕΠ 

β. Τμήμα Ζωικής Παραγωγής Μία (1) κενή θέση ΔΕΠ 

γ. Τμήμα Γεωπονικής Βιοτεχνολογίας Μία (1) κενή θέση 
ΔΕΠ 

δ. Τμήμα Αγροτικής Οικονομίας και Ανάπτυξης Δύο (2) 
κενές θέσεις ΔΕΠ 

ε. Τμήμα Επιστήμης και Τεχνολογίας Τροφίμων Δύο (2) 
κενές θέσεις ΔΕΠ 

στ. Γενικό Τμήμα Μία (1) κενή θέση ΔΕΠ. 


Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Σεπτεμβρίου 2003 
Ο Πρύτανης 

ΑΝΔΡΕΑΣ I. ΚΑΡΑΜΑΝΟΣ 

-Φ- 

Αριθ. 5158 (8) 

Μεταφορά κενών οργανικών θέσεων Ε.Ε.ΔΙ.Π. και Ε.Τ.Ε.Π. 
του Γεωπονικού Πανεπιστημίου Αθηνών. 

Ο ΠΡΥΤΑΝΗΣ ΤΟΥ ΓΕΩΠΟΝΙΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τοεδάφ. ατηςπαρ. 5του άρθρου 14του Ν. 2817/2000. 

2. Τις αποφάσεις των Γ ενικών Συνελεύσεων των παρα¬ 
κάτω Τμημάτων του Γ.Π.Α., με τις οποίες προτείνουν την 
πλήρωση των εξής κενών θέσεων Ε.Ε.ΔΙ. Π.καιΕ.Τ.Ε. Π.: 

α) Γεωπονικής Βιοτεχνολογίας, συνεδρία 2.7.2003, πέ¬ 
ντε (5) θέσεις Ε.Ε.ΔΙ.Π. 

β) Αγροτικής Οικονομίας και Ανάπτυξης, συνεδρία 

4.7.2003, τρεις (3) θέσεις Ε.Ε.ΔΙ.Π. 

γ) Γενικό, συνεδρία 15.7.2003,τέσσερις (4) θέσεις Ε.Ε.ΔΙ.Π. 
δ) Επιστήμης και Τεχνολογίας Τροφίμων, πέντε (5) θέ¬ 
σεις Ε.Τ.Ε.Π. 

3. Το Α/240/5.6.2003 έγγραφο του Υπουργείου Εθνικής 
Παιδείας και Θρησκευμάτων, σύμφωνα με το οποίο έχει 
εγκριθεί η πλήρωση τριών (3) θέσεων Ε.Ε.ΔΙ.Π. και δύο (2) 
Ε.Τ.Ε.Π. του Ιδρύματος. 

4. Την απόφαση του Πρυτανικού Συμβουλίου, συνεδρία 

15.9.2003, το οποίο σύμφωνα με τις προτάσεις των Γενι¬ 
κών Συνελεύσεων των Τμημάτων και το παραπάνω έγ- 
γραφοτου ΥΠ.Ε.Π.Θ., κατένειμε τρεις (3) θέσεις Ε.Ε.ΔΙ.Π. 
και μία (1) θέση Ε.Τ.Ε.Π. στα Τμήματα. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Μεταφέρουμε τρεις (3) κενές οργανικές θέσεις Ε.Ε.ΔΙ.Π. 
και μία (1) κενή οργανική θέση Ε.Τ.Ε.Π. του Γ εωπονικού Πα¬ 
νεπιστημίου Αθηνών στα παρακάτω ακαδημαϊκά τμήματα 
για την προκήρυξη τους και την πλήρωση τους: 
α. Τμήμα Γεωπονικής Βιοτεχνολογίας 
Μία (1) κενή θέση Ε.Ε.ΔΙ.Π. 
β. Τμήμα Αγροτικής Οικονομίας και Ανάπτυξης 
Μία (1) κενή θέση Ε.Ε.ΔΙ.Π. 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ 

γ. Γενικό Τμήμα 

Μία (1) κενή θέση Ε.Ε.ΔΙ.Π. 

δ. Τμήμα Επιστήμης και Τεχνολογίας Τροφίμων 

Μία (1) κενή θέση Ε.Τ.Ε.Π. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Σεπτεμβρίου 2003 
Ο Πρύτανης 

ΑΝΔΡΕΑΣ I. ΚΑΡΑΜΑΝΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην 16981/7.3.2003 απόφαση του Υπουργού Δικαιο¬ 
σύνης, που δημοσιεύθηκε στο ΦΕΚ 340/Β721.3.2003 
διορθώνεται στο διατακτικό μέρος αυτής, το εσφαλμένο: 
«τον Κωνσταντίνο Πρεβεζάνο» στο ορθό: «τον Κωνσταντί¬ 
νο Πρεβεζιάνο». 

(Από το Υπουργείο Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




